ธปท.เปิดชื่อแบงก์คู่ค้าซื้อขายบอนด์
ธปท.เปิดชื่อสถาบันการเงินได้เป็นคู่ค้าธุรกรรมซื้อขายตราสารหนี้ปี 2561
20 ม.ค. 2561

ธปท.เปิดชื่อสถาบันการเงินได้เป็นคู่ค้าธุรกรรมซื้อขายตราสารหนี้ปี 2561รายงานข่าวจากธนาคารแห่งประเทศไทย (ธปท.) เปิดเผยว่า ธปท.ได้เปิดเผยรายชื่อสถาบันการเงินที่ได้รับ คัดเลือกให้เป็นสถาบันการเงินที่เป็น คู่ค้าหลักกับรัฐบาล (ไพรมารี ดีลเลอร์) สำหรับธุรกรรมซื้อขายตราสารหนี้ โดยมีสัญญาว่าจะขายคืนหรือซื้อคืนและซื้อตราสารหนี้ ธปท. (พีดีเอส ไบเลตเทอรัล รีโป) ซึ่งมีทั้งหมด 9 ราย รวมถึงรายชื่อสถาบันการเงินที่ได้เป็นคู่ค้าสำหรับธุรกรรมซื้อขายตราสารหนี้ด้วยวิธีอิเล็กทรอนิกส์ (อี-เอาต์ไรต์) อีก 13 ราย โดยการแต่งตั้งมีผลตั้งแต่วันที่ 22 ม.ค.นี้ เป็นต้นไปด้านการคัดเลือกสถาบันการเงินเป็นไพรมารี ดีลเลอร์ สำหรับธุรกรรมซื้อขายตราสารหนี้ โดยมีสัญญาว่าจะขายคืนหรือซื้อคืนและซื้อตราสารหนี้ ธปท.และการคัดเลือกคู่ค้าอี-เอาต์ไรต์นั้น  ธปท.จะทบทวนรายชื่อเหล่านี้ทุกปี โดยสถาบันการเงิน 9 แห่งที่ได้เป็นไพรมารี ดีลเลอร์ ได้แก่ ธนาคารกรุงเทพ ธนาคารกรุงไทย ธนาคารกสิกรไทย ธนาคารกรุงศรีอยุธยา ธนาคารทหารไทย ธนาคารไทยพาณิชย์ ธนาคารเพื่อการเกษตรและสหกรณ์การเกษตร (ธ.ก.ส.) ธนาคารสแตนดาร์ดชาร์เตอร์ด (ไทย) และธนาคารออมสินขณะที่ สถาบันการเงินอีก 13 แห่ง ที่ได้เป็นคู่ค้าอี-เอาต์ไรต์ คือ ธนาคารกรุงเทพ ธนาคารกรุงไทย ธนาคารกสิกรไทย ธนาคารซิตี้แบงก์ เอ็น.เอ. สาขากรุงเทพฯ ธนาคารดอยช์แบงก์ เอจี สาขากรุงเทพฯ ธนาคารทหารไทย ธนาคารไทยพาณิชย์ ธนาคารบีเอ็นพี พารีบาส์ สาขากรุงเทพฯ ธนาคารสแตนดาร์ดชาร์เตอร์ด (ไทย) ธนาคารฮ่องกงและเซี่ยงไฮ้แบงกิ้งคอร์ปอเรชั่น สาขากรุงเทพฯ บริษัทหลักทรัพย์เคจีไอ (ประเทศไทย) ธนาคาร ซีไอเอ็มบี ไทย และธนาคารแห่งอเมริกา เนชั่นแนล แอสโซซิเอชั่น สาขากรุงเทพฯทั้งนี้ ธปท.ทำธุรกรรมซื้อคืนพันธบัตรแบบทวิภาคีผ่านคู่ค้าที่แต่งตั้งเป็นไพรมารี ดีลเลอร์ เพื่อดูดซับหรือปล่อยสภาพคล่องแบบชั่วคราว ทำให้ปริมาณสภาพคล่องอยู่ในระดับที่เหมาะสม สอดคล้องกับสภาพคล่องของระบบการเงินขณะเดียวกัน ธปท.ก็ทำธุรกรรมซื้อขายขาดตราสารหนี้ภาครัฐในตลาดรองกับสถาบันการเงินที่ ธปท.แต่งตั้งให้ทำอี-เอาต์ไรต์ เพื่อใช้ปรับสภาพคล่องแบบระยะยาว โดย ธปท.อาจซื้อขาดตราสารหนี้ภาครัฐเพื่อปล่อยสภาพคล่องรองรับความต้องการเงินสดหมุนเวียนในระบบที่เพิ่มขึ้นตามการเติบโตของเศรษฐกิจเพื่อเพิ่มหรือชดเชยตราสารหนี้ภาครัฐที่ ธปท.ถือครองแล้วครบกำหนด สำหรับใช้เป็นหลักประกันในธุรกรรมซื้อคืนพันธบัตรแบบทวิภาคีของ ธปท.